VÝTVARNÉ SPEKTRUM 2025   PRIEVIDZA
súťaž a výstava neprofesionálnych výtvarníkov okresu Prievidza

p r o p o z í c i e

Vyhlasovateľ: Regionálne kultúrne centrum v Prievidzi
	
Sústreďovanie prác: od 7. 1. 2025 do 28. 1. 2025 v RKC v Prievidzi
Výber prác: 29. 1. - 30. 1. 2025                    
Odborná porota a inštalácia výstavy: 30.1.,31.1.,3.2.,4.2.2025
Vernisáž výstavy: 5. 2. 2025
Trvanie výstavy: 6. 2. – 7. 3. 2025 
Miesto výstavy: Regionart Prievidza 

Poslanie súťaže a výstavy: 
Aktivizovať a podporovať neprofesionálnu výtvarnú tvorbu v celej jej žánrovej rozmanitosti, objavovať a podporovať talentovaných autorov, poskytovať priestor na prezentáciu a tvorivú konfrontáciu výsledkov tejto tvorby na okresnej a regionálnej úrovni. Získavať prehľad o celkovej úrovni neprofesionálnej výtvarnej tvorby a využívať túto platformu na ďalšie vzdelávanie amatérskych výtvarníkov. Prispieť konaním výstavy k lepšiemu kontaktu s verejnosťou, záujemcami o výtvarnú tvorbu i z radov zdravotne znevýhodnených občanov. Zabezpečiť postup najvyspelejších autorov na nadregionálne súťaže a výstavy. 

I. veková skupina: autori vo veku od 15 do 25 rokov 
A. kategória: maľba (olej, akryl, tempera, gvaš, akvarel, pastel, kombinované techniky a pod.); 
B. kategória: kresba a grafika (kresba ceruzkou, uhľom, kriedou, rudkou, perokresba, kresba štetcom, pastelom, voskovou ceruzkou, pastelkami, lavírovaná kresba, kolorovaná kresba, kombinácie kresliarskych techník, tlač z výšky, tlač z hĺbky, tlač z plochy, monotypia, pečiatková grafika, dekalk, frotáž, koláž a jej iné podoby, dekoláž, úžitková grafická tvorba, kombinácie grafických techník a pod.); 
C. kategória: priestorová tvorba (skulptúra, plastika, reliéf, asambláž, objekt, inštalácia, úžitkové umenie, keramika, sklo, šperk, textil, priemyselný dizajn, land art, site-specific art, street art, light art a pod.); 

II. veková skupina: autori vo veku nad 25 rokov 
A. kategória: maľba (olej, akryl, tempera, gvaš, akvarel, pastel, kombinované techniky a pod.); 
B. kategória: kresba a grafika (kresba ceruzkou, uhľom, kriedou, rudkou, perokresba, kresba štetcom, pastelom, voskovou ceruzkou, pastelkami, lavírovaná kresba, kolorovaná kresba, kombinácie kresliarskych techník, tlač z výšky, tlač z hĺbky, tlač z plochy, monotypia, pečiatková grafika, dekalk, frotáž, koláž a jej iné podoby, dekoláž, úžitková grafická tvorba, kombinácie grafických techník a pod.);
C. kategória: priestorová tvorba (skulptúra, plastika, reliéf, asambláž, objekt, inštalácia, úžitkové umenie, keramika, sklo, šperk, textil, priemyselný dizajn, land art, site-specific art, street art, light art a pod.); 

III. bez rozlíšenia veku 
D. kategória: insitná tvorba3 (výtvarne neškolení, so špecifickým výtvarným prejavom – art brut, naivné umenie, umenie outsiderov a pod.);
E. kategória: digitálna tvorba (grafický dizajn, úžitková grafická tvorba, knižný dizajn, plagát, digitálna maľba, digitálna kresba a pod.) 
F. kategória: experiment

IV. OPENCALL

Do súťaže sa môžu prihlásiť neprofesionálni výtvarníci okresu Prievidza od 15 rokov veku, ktorí v roku súťaže dosiahnu vek 15 rokov. Do súťaže budú prijaté originály výtvarných prác, realizované v rokoch 2021 až 2025, pričom autori nemôžu predložiť práce, s ktorými už súťažili v rámci súťaže Výtvarné spektrum v predchádzajúcich ročníkoch. Súťažiaci môžu diela prihlasovať do viacerých kategórií, s výnimkou súťažiacich v D kategórii, ktorá nie je kombinovateľná s inými kategóriami. Maximálny počet výtvarných prác prihlásených od jedného autora je 5 (spolu vo všetkých kategóriách).
Rozmer súťažného diela nesmie presahovať 200 x 150 cm (tzv. čistý formát, bez rámu). Odporúčaná váha diela by nemala presahovať 40 kilogramov. 
Všetky prihlásené výtvarné práce musia byť už pri odovzdávaní adjustované. Nie je nutné diela rámovať, ak je možné ich zavesenie aj bez rámu. Na každom diele sa musí nachádzať funkčný háčik alebo iný systém, ktorý umožňuje dielo bezproblémovo nainštalovať. Diela sa odporúča rámovať bez využitia „klip rámov“ kvôli zvýšeniu všeobecnej kvality vystavenej tvorby.
Každé dielo zaslané do súťaže musí byť na zadnej strane označené identifikačným štítkom s týmito údajmi: meno a priezvisko, vek, presná adresa, e-mail, telefón, názov diela, rok vzniku, výtvarná technika a súťažná kategória.
Podmienky účasti: Tvorivá súťaž a výstava sa vypisuje vo všetkých výtvarných žánroch bez obmedzenia – v kresbe, maľbe, grafike, kombinovanej technike, plastike (drevo, kameň, kov a pod.), úžitkovej tvorbe (šperk, keramika, textil), v prácach intermediálneho charakteru  (fotografický záznam akčného umenia, land –artu a pod.) a v počítačovej grafike.Súťažiaci sa prihlasuje do kategórií podľa veku, ktorý dosiahol v roku vzniku diela, pričom platí minimálna hranica 15 rokov.                                                                                                      Do súťaže sa nezaradia práce z oblasti tradičnej ľudovej kultúry.                                              Do súťaže sa nezaradia reprodukcie diel, kópie diel iných autorov, záverečné a ročníkové práce študentov škôl s výtvarným zameraním.                                                                          Do súťaže sa nezaradia diela s rasistickým, xenofóbnym, antisemitským, homofóbnym, transfóbnym a iným znevažujúcim kontextom.
Každý autor dôsledne vyplní priloženú prihlášku, ktorú odovzdá spolu s výtvarnými prácami od 7. 1. 2025 do 28. 1. 2025 v RKC v Prievidzi.
Práce, ktoré nebudú spĺňať vyššie uvedené požiadavky, budú zo súťaže vyradené.       Do základného kola súťaže sa prihlasuje vyplnením elektronického formulára na stránke Národného osvetového centra: www.chcemsaprihlasit.sk. Prihlásením sa do súťaže dáva súťažiaci súhlas na využitie svojich výtvarných prác na dokumentačné, edukačné a propagačné nekomerčné účely RKC v Prievidzi bez nároku na honorár (vrátane zverejnenia svojich výtvarných diel na webovej stránke RKC Prievidza). Toto ustanovenie sa týka použitia reprodukcií na tlačoviny k výstave (pozvánka, plagát, bulletin, diplomy, čestné uznania). Každé iné použitie reprodukcie výtvarného diela bude konzultované s autorom. Súťažiaci autor svojím prihlásením sa do súťaže vyhlasuje, že je nositeľom všetkých práv, spojených s verejným zverejnením jeho diela. Súťažiaci má právo žiadať potvrdenie o účasti v súťaži, prípadne o umiestnení v súťaži.
Národné osvetové centrum vyhlasuje na rok 2025 OPENCALL pre 1) výtvarné portfóliá a 2) tému ÚNIK. Na základe diel bude následne vyskladaná kurátorská koncepcia na celoštátnom kole s cieľom zachytiť výtvarné talenty. Rozmer, váha, forma a rok vzniku diel nie sú obmedzené. Portfóliá a dokumentáciu diel vo forme PDF alebo JPEG, v prípade videoart MP4 treba zaslať cez online úložiská. Autori sa v prihlasovacom systéme www.chcemsaprihlasit.sk  prihlásia pod Výtvarným spektrom do samostatnej prihlasovacej časti pod názvom OPENCALL.

Hodnotenie prác: Výtvarné práce prihlásené do súťaže bude hodnotiť odborná porota. Porota uskutoční výber autorských kolekcií na výstavu a odporučí usporiadateľovi udelenie ocenení autorom. V každej  súťažnej kategórii môžu byť udelené čestné  uznania. Organizátor má právo na základe úrovne predložených prác niektorú z cien neudeliť. Regionálne kultúrne centrum v Prievidzi nominuje na návrh odbornej poroty výtvarné práce do krajského kola súťaže Výtvarné spektrum. Právo na postup majú tie výtvarné práce, ktorých autori získali ceny a čestné uznania v regionálnom kole súťaže, ako i ostatné práce, ktoré porota na postup odporučí.
K výstave bude vydaný bulletin prezentujúci aktuálnu tvorbu prihlásených autorov.

Výtvarné konfrontácie s odbornou porotou:     
Uskutočnia sa v závere vernisáže 5.2.2025. Ich cieľom bude zhodnotiť doterajšiu tvorbu prihlásených autorov a odborne ju usmerniť. Vernisáže výstavy a výtvarných konfrontácií sa môžu zúčastniť i výtvarníci, ktorí do výstavy aktuálne neprispeli výtvarnými dielami.